
 სს „საქართველოს ბანკი" აცხადებს აუქციონს Dual SIM სამრეწველო მოდემების შესყიდვის მიზნით.

პრეტენდენტებმა სისტემაში უნდა ატვირთონ სააუქციონო დოკუმენტაციით მოთხოვნილი ყველა დოკუმენტი.

აუქციონის მიმდინარეობის განმავლობაში დამატებითი ინფორმაციის მოპოვება ან დაზუსტება შესაძლებელია საკონტაქტო პირებთან დაკავშირებით — ელექტრონული ფოსტის ან ტელეფონის საშუალებით.

აუქციონის დასრულების შემდეგ სააუქციონო კომისია განიხილავს მოწოდებულ ინფორმაციას და გამოავლენს საუკეთესო პირობების მქონე მომწოდებელს.

ხელშეკრულებისა და წინამდებარე დოკუმენტის პირობებს შორის წინააღმდეგობის შემთხვევაში უპირატესობა მიენიჭება ხელშეკრულების პირობებს.

პრეტენდენტის მიერ ასატვირთი ყველა დოკუმენტი და ინფორმაცია დამოწმებული უნდა იყოს უფლებამოსილი პირის ხელმოწერითა და ბეჭდით.

აუქციონში მონაწილეობისათვის სავალდებულოა ორგანიზაციამ შეავსოს შემოთავაზებული ფასების ცხრილი — დანართი 1.

პრეტენდენტებმა თანდართული ფაილის შესაბამისად შევსებულ ფასების ცხრილში უნდა მიუთითონ შემოთავაზებული საქონლის სასაქონლო ნიშანი და/ან მარკა/მოდელი (არსებობის შემთხვევაში), აგრეთვე მწარმოებელი კომპანია და წარმოშობის ქვეყანა.

შემოთავაზებული პროდუქტი სრულად უნდა აკმაყოფილებდეს სააუქციონო დოკუმენტაციაში მოცემულ მინიმალურ პარამეტრებს.

ბანკი იტოვებს უფლებას ნებისმიერ დროს შეწყვიტოს ან გადაავადოს აუქციონი.

ბანკი იტოვებს უფლებას ჩაატაროს აუქციონის მეორე ეტაპი.

აუქციონში მონაწილეობისათვის სავალდებულოა ორგანიზაციამ წარმოადგინოს საბანკო რეკვიზიტები — დანართი 2.

სააუქციონე წინადადება წარმოდგენილი უნდა იყოს ევროში და მოიცავდეს საქართველოს კანონმდებლობით გათვალისწინებულ ყველა გადასახადსა და გადასახდელს.

წინამდებარე აუქციონის გამოცხადება არ ავალდებულებს ბანკს რომელიმე პრეტენდენტთან ხელშეკრულების გაფორმებას. ბანკი უფლებამოსილია ნებისმიერ დროს შეწყვიტოს, გააუქმოს ან გადაავადოს აუქციონი თავისი შეხედულებისამებრ.

პრეტენდენტის მიერ ტენდერში გამარჯვება არ წარმოადგენს ბანკთან ხელშეკრულების გაფორმების ავტომატურ წინაპირობას, რადგან გარდა ტენდერში გამარჯვებისა, ხელშეკრულების გაფორმება ექვემდებარება პრეტენდენტის საქმიანობის შესაბამისობის შემოწმებას საქართველოს კანონმდებლობასთან, საერთაშორისო სანქციებთან და ბანკის შიდა პოლიტიკებთან და პროცედურებთან მიმართებით.

პრეტენდენტის საქმიანობის შემოწმების ფარგლებში შეუსაბამობის გამოვლენის შემთხვევაში ბანკი უფლებამოსილია უარი განაცხადოს პრეტენდენტთან ხელშეკრულების გაფორმებაზე და აღნიშნულის შესახებ აცნობოს პრეტენდენტს უარის თქმის ზოგადი საფუძვლის მითითებით.







სააუქციონო მოთხოვნები და შესყიდვის საგნის აღწერილობა
შესყიდვის საგანს წარმოადგენს Dual SIM სამრეწველო 4G LTE მოდემების შესყიდვა. შემოთავაზებული მოწყობილობა უნდა აკმაყოფილებდეს ქვემოთ მოცემულ მინიმალურ ტექნიკურ მახასიათებლებს:

	#
	კატეგორია
	პარამეტრი
	მოთხოვნა

	1
	ზოგადი
	მოდელი (საორიენტაციო)
	Teltonika RUT951 ან ექვივალენტი

	2
	ზოგადი
	ტიპი
	სამრეწველო 4G LTE მარშრუტიზატორი

	3
	ზოგადი
	SIM სლოტები
	მინიმუმ 2 (Dual SIM)

	4
	ზოგადი
	კორპუსი
	ლითონის, სამრეწველო კლასი

	5
	მობილური კავშირი
	სტანდარტი
	4G LTE Cat 4

	6
	მობილური კავშირი
	ჩამოტვირთვა
	მინიმუმ 150 Mbps

	7
	მობილური კავშირი
	ატვირთვა
	მინიმუმ 50 Mbps

	8
	მობილური კავშირი
	Dual SIM რეჟიმი
	Failover / Load Balancing

	9
	Wi-Fi
	სტანდარტი
	IEEE 802.11 b/g/n (2.4 GHz)

	10
	პორტები
	LAN
	მინიმუმ 3x RJ45

	11
	პორტები
	WAN
	1x RJ45

	12
	ანტენა
	ტიპი
	გარე, მოსახსნელი (2x LTE + 1x Wi-Fi)

	13
	პროგრამული
	ოპერაციული სისტემა
	RutOS (OpenWrt) ან ექვივალენტი

	14
	პროგრამული
	მართვა
	Web UI, CLI, SNMP, SSH

	15
	პროგრამული
	VPN
	OpenVPN, IPsec, L2TP, PPTP

	16
	პროგრამული
	Firewall
	ჩაშენებული, კონფიგურირებადი

	17
	პროგრამული
	Remote Management
	RMS, OTA Firmware განახლება

	18
	წვდომის კონტროლი
	მომხმარებლის მართვა
	მრავალი მომხმარებელი როლებით (Admin/User)

	19
	წვდომის კონტროლი
	RADIUS/TACACS+
	მხარდაჭერა სასურველია

	20
	წვდომის კონტროლი
	Whitelist/Blacklist
	IP და MAC ფილტრაცია

	21
	წვდომის კონტროლი
	HTTPS/SSH წვდომა
	დაშიფრული მართვა სავალდებულო

	22
	გარემო პირობები
	სამუშაო ტემპერატურა
	-40°C – +75°C

	23
	გარემო პირობები
	დაცვის კლასი
	მინიმუმ IP30

	24
	გარემო პირობები
	კვება
	9–30V DC

	25
	სერთიფიკატები
	სტანდარტები
	CE, RoHS




ნიმუშის მოწოდება და თავსებადობის ტესტირება
აუქციონის შედეგების გამოცხადების შემდეგ ბანკს აქვს უფლება გამარჯვებულ პრეტენდენტს მოსთხოვოს შემოთავაზებული მოდემის ნიმუში შემდგომი ტექნიკური ტესტირების მიზნით.

· მიწოდების ვადა: გამარჯვებული პრეტენდენტი ვალდებულია ნიმუში მიაწოდოს ბანკს ბანკის მოთხოვნიდან არაუგვიანეს 2–3 სამუშაო დღისა.
· ტესტირების ვადა: ბანკი განახორციელებს მოწოდებული მოდემის ტექნიკურ ტესტირებას დაახლოებით 2 კვირის განმავლობაში.
· თავსებადობის პირობა: ხელშეკრულების გაფორმება და შემდგომი თანამშრომლობა შესაძლებელი იქნება მხოლოდ იმ შემთხვევაში, თუ ტესტირების შედეგად დადასტურდება მოდემის სრული თავსებადობა ბანკის არსებულ ბანკომატებთან და ინფრასტრუქტურასთან.
· ტესტირების შედეგების შესახებ ბანკი წერილობით აცნობებს პრეტენდენტს გონივრულ ვადაში.
· თავსებადობის დაუდასტურებლობის შემთხვევაში ბანკი უფლებამოსილია შეწყვიტოს მოლაპარაკება და განახორციელოს შემდგომი პროცედურები სააუქციონო კომისიის გადაწყვეტილებით.
· გამარჯვებული ვალდებულია შეთანხმების შემდეგ მაქსიმუმ 20 კალენდრულ დღეში მოგვაწოდოს შეთანხმებული შესასყიდი რაოდენობა.

· პრეტენდენტმა უნდა დაადასტუროს იდენტური სამუშაოების შესრულების სულ მცირე 2 წლიანი გამოცდილება.
· პრეტენდენტის მიმართ არ უნდა მიმდინარეობდეს გადახდისუუნარობის საქმის წარმოება და პრეტენდენტი არ უნდა იმყოფებოდეს ლიკვიდაციის ან რეორგანიზაციის პროცესში.
· პრეტენდენტმა უნდა შეძლოს მომსახურების გაწევა დამკვეთის მოთხოვნის შესაბამისად.
· პრეტენდენტი ვალდებულია აუქციონის მიმდინარეობის განმავლობაში მოთხოვნისამებრ წარმოადგინოს ნებისმიერი სამართლებრივი ან ფინანსური დოკუმენტი.
· წინადადების წარდგენით კომპანია ეთანხმება სააუქციონო დოკუმენტაციაში მითითებულ მოთხოვნებსა და პირობებს.
· წინადადების წარდგენით კომპანია ადასტურებს თანხმობას, რომ დაიცავს კონფიდენციალურობის მოთხოვნებს და საჭიროების შემთხვევაში გააფორმებს ბანკთან ინფორმაციის უსაფრთხოებასთან დაკავშირებულ ყველა შესაბამის შეთანხმებას.

ბანკი იღებს ვალდებულებას შეამციროს გარემოზე ზემოქმედება და უზრუნველყოს გარემოსდაცვითი და მდგრადი განვითარების კომპონენტების მონიტორინგი.

ბანკი თანამშრომლობს იმ მომწოდებლებთან, რომლებიც იზიარებენ იდენტურ სტანდარტებს და რომელთა პოლიტიკასა და ყოველდღიურ საქმიანობაში ასახულია სახიფათო ნარჩენების, ენერგიის, წყლისა და ნახშირორჟანგის ემისიების მინიმიზაციისაკენ მიმართული ქმედებები, რის დამადასტურებელი დოკუმენტაციის წარმოდგენაც მათ შეუძლიათ.

ბანკთან თანამშრომლობის შემთხვევაში მხარე აცხადებს, რომ:

· სრულად და ჯეროვნად დაიცავს გარემოს დაცვის ადგილობრივი და/ან საერთაშორისო კანონმდებლობის მოთხოვნებს, მათ შორის გარემოზე ზემოქმედების შეფასების ანგარიშით ან ეკოლოგიური ექსპერტიზის დასკვნით გათვალისწინებულ მოთხოვნებს და/ან სანებართვო თუ სალიცენზიო პირობებს;
· უზრუნველყოფს ნარჩენების შეგროვებას, ტრანსპორტირებასა და დამუშავებას მოქმედი კანონმდებლობის შესაბამისად;
· ნებისმიერი ისეთი გარემოების დადგომიდან — მათ შორის ნებისმიერი სახის ავარიის, ინციდენტის ან უბედური შემთხვევის, — რომელიც საფრთხეს უქმნის გარემოს დაცვას, ან გარემოსდაცვითი კანონმდებლობის მოთხოვნათა დარღვევიდან, ან ასეთი გარემოებების დადგომის საშიშროების წარმოშობიდან 5 (ხუთი) საბანკო დღის ვადაში აცნობებს ბანკს აღნიშნულის თაობაზე და მის აღმოსაფხვრელად მიღებული ზომების შესახებ;

გამარჯვებული კომპანია შეირჩევა შეფასების კრიტერიუმების მიხედვით:

· ფინანსური წინადადება 60%
· პროდუქტის ტექნიკური მახასიათებელი 40%











დანართი N1: კომერციული წინადადება

კომპანიის დასახელება

უფლებამოსილი პირის ხელმოწერა					_______________
საკონტაქტო ნომერი: 

დანართი 2: საბანკო რეკვიზიტები
ორგანიზაციის დასახელება:
საიდენტიფიკაციო კოდი:
იურიდიული მისამართი:
ფაქტიური მისამართი:
ხელმძღვანელის სახელი  და გვარი:
ხელმძღვანელის პირადი ნომერი:
ხელმძღვანელის ტელეფონის ნომერი:
საკონტაქტო პირის სახელი და გვარი:
საკონტაქტო პირის პირადი ნომერი:
საკონტაქტო ტელეფონი:
ელექტრონული ფოსტის მისამართი:
ვებ-გვერდი:

ბანკის დასახელება:
ბანკის კოდი:
ბანკის ანგარიშის ნომერი:



კომპანიის სახელი

უფლებამოსილი პირის ხელმოწერა					_______________
საკონტაქტო ნომერი: 

